వి.భాస్కర సాయికృష్ణ యాచేంద్ర

వెలుగోటి భాస్కర సాయికృష్ణ యాచేంద్ర ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు వెంకటగిరి శాసనసభ నియోజకవర్గం నుండి ఎమ్మెల్యేగా ఎన్నికై ఆ తరువాత తిరుమల తిరుపతి దేవస్థానం (టిటిడి) శ్రీ వేంకటేశ్వర భక్తి ఛానల్ (ఎస్‌విబిసి) ఛైర్మన్‌గా పని చేశాడు.
రాజకీయ జీవితం
భాస్కర సాయికృష్ణ యాచేంద్ర నందమూరి తారకరామారావు పిలుపుమేరకు రాజకీయాల్లోకి వచ్చిన సాయికృష్ణ యాచేంద్ర 1985లో వెంకటగిరి శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప కాంగ్రెస్ అభ్యర్ధి బాలకృష్ణా రెడ్డిపై  28822  ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1994లో జరిగిన ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి మాజీ ముఖ్యమంత్రి ఎన్. జనార్దన్ రెడ్డిని 16996 ఓట్ల మెజారిటీతో  ఓడించాడు. భాస్కర సాయికృష్ణ యాచేంద్ర ఆ తరువాత క్రియాశీలక రాజకీయాలకు దూరంగా ఉంటూ ఆ తరువాత 2019 ఎన్నికల ముందు టీడీపీ పార్టీతో విభేదించి వైయస్సార్ కాంగ్రెస్ పార్టీలో చేరి 2020లో తిరుమల తిరుపతి దేవస్థానం ఆధ్వర్యంలో నడిచే శ్రీ వెంకటేశ్వర భక్తి ఛానల్‌ (SVBC) ఛైర్మన్‌గా నియమితుడయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)